La Junta de Govern Local aprova la convocatòria de subvencions per a actes festius
20 de febrer 2018

![Imagen 1](/media/actualidad/PublishingImages/1 Políticos/Remei Torrent c (foto de Juan Higueras).jpg)

La Junta de Govern Local ha aprovat la convocatòria per a la concessió de subvencions en matèria de foment i promoció d'actes festius amb entitats associatives per a l'exercici 2018. L'objecte d'esta convocatòria del departament de Festes és promoure actes festius amb entitats associatives sense ànim de lucre del municipi. El termini de presentació de sol·licituds serà de vint dies hàbils a partir de l'endemà a la publicació de la convocatòria en el BOP.

  

El pressupost màxim de la convocatòria és de 35.000 euros. La quantia individualitzada de la subvenció per cada projecte presentat es determinarà en funció del pressupost econòmic del projecte acceptat i la valoració obtinguda, la qual haurà de ser igual o superior a 20 punts del barem establit.

  

L'import de la subvenció en cap cas excedirà del 90% del cost del projecte ni serà inferior al 30% del mateix. En tot cas, la quantia màxima de la subvenció no podrà superar els 7.000 euros per cada projecte presentat. No se subvencionaran projectes la quantia resultant dels quals siga inferior a 200 euros.

  

Els beneficiaris podran ser entitats sense ànim de lucre que complisquen els següents requisits: estar legalment constituïdes i inscrites en el Registre Municipal d'Entitats de l'Ajuntament de Sagunt amb anterioritat a la finalització del termini de presentació d'instàncies; tindre les dades degudament actualitzades en els registres corresponents; no estar incurs en cap de les causes d'incompatibilitat o prohibició per ser beneficiari arreplegades en l'article 13 de la Llei General de Subvencions, i no ser titular d'una altra subvenció de caràcter nominatiu o disposar d'una aplicació pressupostària específica per a activitats festives.​

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-la-convocatoria-de-subvencions-per-a-actes-festius/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-la-convocatoria-de-subvencions-per-a-actes-festius/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-la-convocatoria-de-subvencions-per-a-actes-festius/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-la-convocatoria-de-subvencions-per-a-actes-festius/)